Διερεύνηση συμπτωμάτων κατάθλιψης και άγχους σε οικογένειες εξαρτημένων ατόμων που λαμβάνουν υπηρεσίες από το ΚΕΘΕΑ: οι αντιλήψεις των θεραπευτών
Creators: name: Βουκούτη, Πολυξένη Ευριπίδη
Publisher: name: Aristotle University of Thessaloniki
Year: 2022
Subjects: Οικογένεια εξαρτημένων ατόμων
Κατάθλιψη
Άγχος
Family of dependent people
Depression
Anxiety

description: Βασικός στόχος της παρούσας έρευνας είναι η διερεύνηση επιπέδων κατάθλιψης και άγχους στους σημαντικούς άλλους των εξαρτημένων ατόμων που δέχονται υπηρεσίες από το ΚΕΘΕΑ. Για να επιτευχθεί αυτό τέθηκαν και επιμέρους ερευνητικά ερωτήματα. Συγκεκριμένα, αναζητούνται οι τρόποι αντιμετώπισης τέτοιου είδους ψυχικών συμπτωμάτων στις υπηρεσίες του ΚΕΘΕΑ και οι επιβαρυντικοί παράγοντες που μπορεί να σχετίζονται με την εκδήλωση αρνητικών ψυχικών εκδηλώσεων, τέτοιοι είναι το είδος της εξάρτησης, το είδος του οικογενειακού δεσμού, η χρονιότητα της εξάρτησης και το στάδιο θεραπείας. Παράλληλα μελετώνται και τα θεραπευτικά εμπόδια που συναντούν οι θεραπευτές στην πορεία της θεραπευτικής και συμβουλευτικής διαδικασίας με τις οικογένειες των εξαρτημένων. Επίσης, λόγω της πανδημίας του κορονοϊού, διερευνώνται τυχόν προβλήματα που δημιουργήθηκαν στις Μονάδες Οικογενειακής Υποστήριξης από τα μέτρα για την προστασία των πολιτών ενώ ταυτόχρονα διατυπώνονται προτάσεις και ευχές για το μέλλον των θεραπευομένων και των μονάδων του ΚΕΘΕΑ. Για την πραγματοποίηση της έρευνας αυτής επιλέχθηκε η ποιοτική μεθοδολογία. Η συλλογή του ερευνητικού υλικού πραγματοποιήθηκε με ημι-δομημένες συνεντεύξεις. Ειδικότερα, πραγματοποιήθηκαν εννιά συνεντεύξεις με κοινωνικούς επιστήμονες ή επιστήμονες ψυχικής υγείας που εργάζονται ως θεραπευτές σε Μονάδες Οικογενειακής Υποστήριξης του ΚΕΘΕΑ. Οι ερωτήσεις που τέθηκαν απαντούν στους προαναφερθέντες θεματικούς άξονες. Οι συνεντεύξεις διενεργήθηκαν με την βοήθεια και τη συνεργασία του Τομέα Έρευνας, που διαμεσολάβησε για την κινητοποίηση των μονάδων που θα συμμετείχαν. Ως μέθοδος ανάλυσης των δεδομένων των συνεντεύξεων επιλέχθηκε η ποιοτική ανάλυση περιεχομένου, μέσω της οποίας δημιουργήθηκαν κατηγορίες για όλους τους θεματικούς άξονες και βοήθησαν στην συγγραφή και ερμηνεία των αποτελεσμάτων. Τα συμπεράσματα της έρευνας έδειξαν πως η οικογένεια και οι σημαντικοί άλλοι εκδηλώνουν με μεγάλη συχνότητα στοιχεία κατάθλιψης και άγχους τα οποία αντιμετωπίζονται μέσω της ομάδας θεραπείας ή της παραπομπής για παράλληλη στήριξη. Συνοπτικά, οι πιο βαριές ουσίες εξάρτησης σχετίζονται και με πιο έντονα στοιχεία ψυχοπαθολογίας από τους σημαντικούς άλλους, οι γυναίκες συγγενείς φαίνεται να εκδηλώνουν πιο έντονα κάποιο στοιχείο ψυχικής διαταραχής, η χρονιότητα της εξάρτησης συνδέεται με την βαρύτητα και την καθήλωση αρνητικών ψυχικών συμπτωμάτων στην οικογένεια και τέλος το στάδιο θεραπείας σχετίζεται άρρηκτα με το είδος των συναισθηματικών εκδηλώσεων της οικογένειας.
description: The main purpose of this research is to investigate the levels of depression and anxiety in the family and significant others of dependent individuals who receive services from KETHEA. To accomplish this, individual research questions were asked. Specifically, the services of KETHEA search the ways of dealing with this kind of mental symptoms, as well as with the aggravating factors that may be related to the display of negative mental conditions. Such factors are the type of dependence, the type of family relation, the length of dependence of the individual and the treatment stage. At the same time, the therapeutic obstacles, that therapists encounter during the therapeutic and counselling process with the families of the addicts, are studied. Also, due to the coronavirus pandemic, any problems created in the Family Support Units from the quarantine measures are being investigated, while, at the same time, wishes and suggestions are expressed for the future of the patients and to the units of KETHEA. The qualitative methodology was chosen to carry out this research. The research material was collected through semi-structured interviews. In particular, nine interviews were conducted with social scientists or mental health scientists working as therapists in the Family Support Units of KETHEA. The questions that were made to the therapists answer the topics mentioned above. The interviews were conducted with the assistance and cooperation of the Research Department, which mediated to motivate the participating units. The qualitative content analysis was chosen as the method to analyze the interviews. Through the qualitative analysis, categories were created for all the themes and helped in the interpretation and writing of the results. The findings of the study showed that family members and significant others show with great frequency symptoms of depression and anxiety that are tackled by the treatment team or through a referral to parallel support. In short, the addiction to heavy substances is associated with more intense elements of psychopathology in the family and significant others, female relatives seem to manifest more intensely elements of a mental disorder, the length of dependence is associated with the severity and persistence of negative mental symptoms in the family and, finally, the stage of treatment is inextricably linked to the type of emotional manifestations of the family.
description: Σε συνεργασία με: Πανεπιστήμιο Λευκωσίας (Κύπρος)